Ettepanek: EUROOPA PARLAMENDI JA NÕUKOGU MÄÄRUS millega muudetakse nõukogu määrust (EÜ) nr 1215/2009 seoses veini tariifikvootidega /* COM/2013/0187 final - 2013/0099 (COD) */





SELETUSKIRI 1. ETTEPANEKU TAUST Nõukogu 30. novembri 2009. aasta määrusega (EÜ) nr 1215/2009 annab Euroopa Liit erandkorras piiramatu tollimaksuvaba juurdepääsu ELi turule peaaegu kõikidele stabiliseerimis- ja assotsieerimisprotsessi raames soodustatud riikidest pärit toodetele, välja arvatud vein ja „baby beef”-tooted, mille suhtes kohaldatakse tariifikvoote. Nimetatud meetmete eesmärk on taaselustada Lääne-Balkani riikide majandust ELi turule eelisjuurdepääsu kaudu. Majanduslik areng peab omakorda tugevdama kogu piirkonna poliitilist stabiilsust. Nimetatud kaubandussoodustused antakse ajavahemikuks, mis lõpeb 31. detsembril 2015, ja neid kohaldatakse praegu Bosnia ja Hertsegoviina, Serbia, Albaania, Horvaatia Vabariigi, endise Jugoslaavia Makedoonia vabariigi, Montenegro ja Kosovo* suhtes. Stabiliseerimis- ja assotsieerimislepingutega ning vahelepingutega kehtestatakse mõnel juhul tariifikvoodid veinile, suhkrule ja „baby beef”-toodetele. Nõukogu määruses (EÜ) nr 1215/2009 on sätestatud veinile täiendav 50 000 hl suurune üldtariifikvoot, mis on avatud kõikidele soodustatud riikidele, kui nad on asjaomase stabiliseerimis- ja assotsieerimislepingu või vahelepingu alusel antud erikvoodi ära kasutanud. Kosovo ei ole sõlminud stabiliseerimis- ja assotsieerimislepingut ning saab kasutada ainult üldtariifikvooti. Kui teised riigid on kõnealuse tariifikvoodi ära kasutanud, ei ole Kosovo eksportijatel sooduspääsu ELi turule. Kosovol on potentsiaali veini ELi eksportida ning eksportijatel on vaja stabiilset ja usaldusväärset raamistikku. Seetõttu tehakse ettepanek eraldada Kosovole 20 000 hl suurune erikvoot: see arvatakse maha nõukogu määruses (EÜ) nr 1215/2009 sätestatud 50 000 hl suurusest üldkvoodist, mis seeläbi väheneb 30 000 hl-ni. Selle saavutamiseks suletakse praegune tariifikvoot ja luuakse kaks uut nimetatud summas kvooti. Ette on nähtud süsteem, et kõrvaldada õiguslik ebamäärasus, mis tuleneb asjaolust, et kvoote eraldatakse saabumise järjekorras teenindamise põhimõttel ja käesoleva määruse jõustumise kuupäeva ei saa prognoosida. Soodustuste kogumahu suurenemise vältimiseks kohaldatakse Kosovole ettenähtud kvooti proportsionaalselt. Käesolev ümberjaotamine ei mõjuta Lääne-Balkani riikidele antavate soodustuste kogumahtu ja säilitab ELi veiniturul stabiilsed tingimused. Stabiliseerimis- ja assotsieerimislepingutes ning vahelepingutes kindlaksmääratud erikvoote see ei mõjuta. Käesolev muudatusettepanek ei põhjusta kulusid ELi eelarvele. Selle kohaldamine ei tooks kaasa tollitulude vähenemist võrreldes praeguse olukorraga. Eelnevat silmas pidades on käesoleva ettepaneku eesmärk muuta nõukogu määruse (EÜ) nr 1215/2009 I lisa, et kehtestada Kosovost pärit veinile 20 000 hl suurune erikvoot ja vähendada proportsionaalselt üldkvooti. Et mitte häirida kaubavahetust, tuleb käesolev määrus vastu võtta ja avaldada Euroopa Liidu Teatajas enne 31. detsembrit 2013. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED Ei kohaldata. 3. ETTEPANEKU ÕIGUSLIK KÜLG Võttes arvesse Euroopa Liidu toimimise lepingut, eriti selle artikli 207 lõiget 2, ja nõukogu 30. novembri 2009. aasta määrust (EÜ) nr 1215/2009. 4. MÕJU EELARVELE Ei kohaldata. 2013/0099 (COD) Ettepanek: EUROOPA PARLAMENDI JA NÕUKOGU MÄÄRUS millega muudetakse nõukogu määrust (EÜ) nr 1215/2009 seoses veini tariifikvootidega EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 2, võttes arvesse Euroopa Komisjoni ettepanekut, olles edastanud seadusandliku akti eelnõu riikide parlamentidele, toimides seadusandliku tavamenetluse kohaselt ning arvestades järgmist: (1) 2000. aastast alates on Euroopa Liit andnud peaaegu kõikidele Lääne-Balkani riikidest pärit toodetele piiramatu tollimaksuvaba juurdepääsu ELi turule. Praegu on see süsteem ette nähtud nõukogu 30. novembri 2009. aasta määrusega (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes[1]. (2) Kõik Lääne-Balkani riigid, välja arvatud Kosovo,* saavad nendega sõlmitud stabiliseerimis- ja assotsieerimislepingute või kaubandust ja kaubandusküsimusi käsitlevate vahelepingute alusel ära kasutada kauplemise sooduskorda, sealhulgas individuaaltariifikvoote. (3) Määrusega (EÜ) nr 1215/2009 tehti saabumise järjekorras teenindamise põhimõttel kõikidele soodustatud riikidele, kes on oma stabiliseerimis- ja assotsieerimislepingutest või vahelepingutest tuleneva erikvoodi ära kasutanud, veini jaoks kättesaadavaks 50 000 hl suuruse üldise kvoodi. (4) Veini eksportimise suutlikkust näidanud Kosovole on sotsiaal-majanduslikuks arenguks vajalik stabiilne juurdepääs liidu turule. Individuaaltariifikvootide puudumisel ei saa Kosovo tootjad eksporti vajalikul määral prognoosida. (5) Otstarbekas on eraldada veiniekspordiks Kosovost Euroopa Liitu 20 000 hektoliitri suurune aastane eritariifikvoot ja vähendada proportsionaalselt 50 000 hektoliitrilt 30 000 hektoliitrile kõikide soodustatud riikide kasutada olevat veini aastast üldtariifikvooti. (6) Eritariifikvoodi jaotamiseks suletakse olemasolev üldtariifikvoot ja avatakse kaks uut kvooti, mille kogumaht on suletud tariifikvoodi kogumahuga võrdväärne. (7) Samuti on otstarbekas luua süsteem, mis väldib käesoleva määruse jõustumise päevast alates kättesaadavate tariifikvootidega seonduvaid õiguslikke ebamäärasusi ning tagab, et soodustuste kogumaht ei ületaks 50 000 hektoliitrit. (8) Kuna soodustuste kogumahtu ei ole muudetud, ei mõjuta käesolev määrus Euroopa Liidu veinisektorit. Samuti ei mõjuta käesolev määrus stabiliseerimis- ja assotsieerimislepingutes või vahelepingutes sätestatud erisoodustusi. (9) Käesolev määrus ei mõjuta liidu kohustusi Maailma Kaubandusorganisatsiooni (WTO) ees ja WTO ei pea sellega seoses erikorda kehtestama. (10) Seepärast tuleks määrust (EÜ) nr 1215/2009 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1215/2009 I lisa asendatakse käesoleva määruse lisa tekstiga. Artikkel 2 Käesoleva määruse jõustumise aastal kohaldatakse järgnevaid üleminekumeetmeid: (1) Uued tariifikvoodid järjekorranumbriga 09.1530 ja 09.1560 saavad käesoleva määruse jõustumise päeval tariifikvoodi 09.1515 ülejäänud osa proportsionaalselt endale järgneva korra kohaselt: (a) Tariifikvoodi 09.1530 algsumma arvutatakse järgmise valemi abil: 0,6 x tariifikvoodi 09.1515[2] jääk käesoleva määruse jõustumise päeval. (b) Tariifikvoodi 09.1560 algsumma arvutatakse järgmise valemi abil: 0,4 x tariifikvoodi 09.1515 jääk käesoleva määruse jõustumise päeval. (c) Mõlemad algsummad ümardatakse täisühikuks (hektoliitrites). (2) Tariifikvoodiga 09.1515 seotud, seni heaks kiitmata taotlused viiakse veini päritolu järgi üle vastavate tariifikvootide 09.1530 ja 09.1560 alla. Artikkel 3 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja LISA I LISA Nõukogu määruse (EÜ) 1215/2009 ARTIKLI 3 LÕIKES 1 OSUTATUD TARIIFIKVOODID Koondnomenklatuuri tõlgenduseeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud CN-koodide raames. Kui CN-koodil on eesliide „ex”, tuleb soodustuskava kindlaks määrata nii CN-koodi kui ka vastava kirjelduse kohaldamisega. Jrk-nr || CN-kood || Kauba kirjeldus || Aastane kvoodimaht[3] || Soodustuse saajad || Tollimaksu-määr 09.1571 || 0301 91 10 || Meriforell (Salmo trutta) ja lõhed liikidest (Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ja Oncorhynchus chrysogaster): elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid || 15 tonni || Kosovo tolliterritoorium || 0% 0301 91 90 0302 11 10 0302 11 20 0302 11 80 0303 14 10 0303 14 20 0303 14 90 0304 42 10 0304 42 50 0304 42 90 ex 0304 52 00 0304 82 10 0304 82 50 0304 82 90 ex 0304 99 21 ex 0305 10 00 ex 0305 39 90 0305 43 00 ex 0305 59 80 ex 0305 69 80 09.1573 || 0301 93 00 || karpkalalised (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid || 20 tonni || Kosovo tolliterritoorium || 0% 0302 73 00 0303 25 00 ex 0304 39 00 ex 0304 51 00 ex 0304 69 00 ex 0304 93 90 ex 0305 10 00 ex 0305 31 00 ex 0305 44 90 ex 0305 59 80 ex 0305 64 00 09.1575 || ex 0301 99 85 || Merikogerlased (Dentex dentex ja Pagellus spp.): elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid || 45 tonni || Kosovo tolliterritoorium || 0% 0302 85 10 0303 89 50 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 09.1577 || ex 0301 99 85 || Kiviahven (Dicentrarchus labrax): elus; värske või jahutatud; külmutatud; kuivatatud; soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid || 30 tonni || Kosovo tolliterritoorium || 0% 0302 84 10 0303 84 10 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 09.1530 || ex 2204 21 93 || Värsketest viinamarjadest valmistatud vein tegeliku alkoholisisaldusega kuni 15% mahust, välja arvatud vahuvein || 30 000 hl[4] || Albaania,[5]Bosnia ja Hertsegoviina,[6] Horvaatia,[7] endine Jugoslaavia Makedoonia vabariik,[8] Montenegro,[9] Serbia,[10] Kosovo tolliterritoorium.[11] || Tollimaksuvabastus ex 2204 21 94 ex 2204 21 95 ex 2204 21 96 ex 2204 21 97 ex 2204 21 98 ex 2204 29 93 ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 09.1560 || ex 2204 21 93 || Värsketest viinamarjadest valmistatud vein tegeliku alkoholisisaldusega kuni 15% mahust, välja arvatud vahuvein || 20 000 hl || Kosovo tolliterritoorium || Tollimaksuvabastus ex 2204 21 94 ex 2204 21 95 ex 2204 21 96 ex 2204 21 97 ex 2204 21 98 ex 2204 29 93 ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 * Kõnealune määratlus ei piira Kosovo staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244 ja Rahvusvahelise Kohtu arvamusega Kosovo iseseisvusdeklaratsiooni kohta. [1] ELT L 335, 15.12.2009, lk 1. * Kõnealune määratlus ei piira Kosovo staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244 ja Rahvusvahelise Kohtu arvamusega Kosovo iseseisvusdeklaratsiooni kohta. [2] Tariifikvootide jäägid avaldatakse Euroopa Komisjoni maksunduse ja tolliliidu peadirektoraadi veebilehtedel. [3] Soodustatud maadelt või territooriumidelt pärit impordi suhtes kohaldatakse üht tariifikvoodi kogumahtu. [4] Kõnealuse üldtariifikvoodi kogumahtu tuleb vähendada, kui suurendatakse järjekorranumbri 09.1588 alla kuuluvate teatavate Horvaatiast pärit veinide individuaaltariifikvooti. [5] Albaaniast pärit veini suhtes kohaldatakse üldtariifikvooti, kui Albaaniaga sõlmitud veini käsitlevas protokollis sätestatud individuaaltariifikvoot on ära kasutatud. Kõnealune individuaalkvoot avatakse järjekorranumbrite 09.1512 ja 09.1513 all. [6] Bosniast ja Hertsegoviinast pärit veini suhtes kohaldatakse üldtariifikvooti, kui Bosnia ja Hertsegoviinaga sõlmitud veini käsitlevas protokollis sätestatud mõlemad individuaaltariifikvoodid on ära kasutatud. Kõnealused individuaalkvoodid avatakse järjekorranumbrite 09.1528 ja 09.1529 all. [7] Horvaatia Vabariigist pärit veini suhtes kohaldatakse kõnealust üldtariifikvooti, kui Horvaatiaga sõlmitud veini käsitlevas lisaprotokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1588 ja 09.1589 all. [8] Endisest Jugoslaavia Makedoonia vabariigist pärit veini suhtes kohaldatakse kõnealust üldtariifikvooti, kui endise Jugoslaavia Makedoonia vabariigiga sõlmitud veini käsitlevas lisaprotokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1558 ja 09.1559 all. [9] Montenegrost pärit veini suhtes kohaldatakse kõnealust üldtariifikvooti, kui Montenegroga sõlmitud veini käsitlevas protokollis sätestatud individuaaltariifikvoodid on ära kasutatud. Kõnealune individuaalkvoot avatakse järjekorranumbri 09.1514 all. [10] Serbiast pärit veini suhtes kohaldatakse kõnealust üldtariifikvooti, kui Serbiaga sõlmitud veini käsitlevas protokollis sätestatud mõlemad individuaaltariifikvoodid on ära kasutatud. Kõnealused individuaalkvoodid avatakse järjekorranumbrite 09.1526 ja 09.1527 all. [11] Kosovo tolliterritooriumilt pärit veini suhtes kohaldatakse kõnealust üldtariifikvooti, kui käesolevas määruses sätestatud tariifikvoot on ära kasutatud. Kõnealune individuaalkvoot avatakse järjekorranumbri 09.1560 all.